
REFERAT DE APROBARE  A PROIECTULUI DE HOTĂRÂRE
privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a turnului de apă situat în Timișoara, str. Samuil Micu nr.16
1. Descrierea situaţiei actuale:
	Terenul situat în str. Samuil Micu nr.16, înscris în CF 420449 Timișoara (CF vechi 28499) cu nr. top. 4865/1 și suprafața de 1035 mp, este proprietatea Municipiului Timișoara-domeniu public conform H.G.977/2002, având înscris un drept de administrare operativă în favoarea Întreprinderii de Tricotaje ”1 Iunie” Timișoara.
 	Pe terenul cu datele de identificare de mai sus se află un turn de apă nefuncțional, monument istoric datând din anii 1912-1914, având codul  TM-II-m-A-06152 înscris în Lista monumentelor istorice 2015 a Ministerului Culturii, publicată în M.O. nr. 113bis/15.02.2016, proprietatea Statului Român în administrarea Întreprinderii de Tricotaje ”1 Iunie” Timișoara.
 	Atât terenul, cât și turnul de apă au fost inițial înscrise în CF 1 Timișoara, fiind în  proprietatea Primăriei Municipiului Timișoara, iar conform prevederilor HCLMT nr.34/2010, art.2    ” Terenurile înscrise în C.F. nr.1 şi C.F. nr.2 Timişoara, precum şi cele transcrise în alte cărţi din C.F. nr.1 şi C.F. nr.2 Timişoara, fac parte din domeniul public al Municipiului Timişoara”.
2. Schimbări preconizate și rezultate așteptate:
	 Este necesară reglementarea situației juridice a turnului de apă, fiind un obiectiv de mare valoare istorică din punct de vedere al patrimoniului construit, în vederea demarării investițiilor în reabilitare și modernizare pentru dezvoltarea turistică a zonei respective.
3. Alte informații:
 	În expunerea de motive a d-lui Viceprimar Cosmin A.Tabără, cu nr. SC2022-19485/2022, se precizează necesitatea și oportunitatea reglementării situației juridice a turnului de apă, în vederea reabilitării acestuia, urmând exemplul turnului de apă situat în cartierul Iosefin pentru care s-au aprobat lucrările de investiţie ,,Refuncționalizare imobil pentru Centru Cultural - Turn de Apă, str. Gh. Barițiu”.
	Având în vedere prevederile O.U.G. nr. 57/2019 privind Codul administrativ, Anexa nr.4,  în  LISTA cuprinzând unele bunuri care aparţin domeniului public al comunei, al oraşului sau al municipiului, se regăsesc la pct. 4 ” reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente”, cât și monumentele istorice .
4. Concluzii:
	Având în vedere cele menţionate mai sus, considerăm necesară și oportună înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a turnului de apă situat în Timișoara, str. Samuil Micu nr.16, pe terenul  înscris în CF 420449 Timișoara (CF vechi 28499) cu nr. top. 4865/1 și radierea dreptului de administrare asupra terenului și turnului de apă, al Întreprinderii de Tricotaje ”1 Iunie” Timișoara aflată în insolvență.

RAPORT DE SPECIALITATE
privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a turnului de apă situat în Timișoara, str. Samuil Micu nr.16

              Având în vedere Referatul de aprobare a proiectului de hotărâre nr. SC2022 - 25195/ 09.11.2022 al Primarului Municipiului Timișoara și Proiectul de hotărâre privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a turnului de apă situat în Timișoara, str. Samuil Micu nr.16, facem următoarele precizări:
	Terenul situat în str. Samuil Micu nr.16, înscris în CF 420449 Timișoara (CF vechi 28499) cu nr. top. 4865/1 și suprafața de 1035 mp, este proprietatea Municipiului Timișoara-domeniu public conform H.G.977/2002, având înscris un drept de administrare operativă în favoarea Întreprinderii de Tricotaje ”1 Iunie” Timișoara.
 	Pe terenul cu datele de identificare de mai sus se află un turn de apă nefuncțional, monument istoric datând din anii 1912-1914, având codul  TM-II-m-A-06152 înscris în Lista monumentelor istorice 2015 a Ministerului Culturii, publicată în M.O.nr.113bis/15.02.2016, proprietatea Statului Român în administrarea Întreprinderii de Tricotaje ”1 Iunie” Timișoara.
 	Atât terenul, cât și turnul de apă au fost inițial înscrise în CF 1 Timișoara, fiind în  proprietatea Primăriei Municipiului Timișoara, iar conform prevederilor HCLMT nr.34/2010, art.2 ” Terenurile înscrise în C.F. nr.1 şi C.F. nr.2 Timişoara, precum şi cele transcrise în alte cărţi din C.F. nr.1 şi C.F. nr.2 Timişoara, fac parte din domeniul public al Municipiului Timişoara”.
 	Scopul trecerii din proprietatea Statului Român în domeniul public al Municipiului Timișoara  este reglementarea situației juridice a turnului de apă, fiind un obiectiv de mare valoare istorică din punct de vedere al patrimoniului construit, în vederea demarării investițiilor în reabilitare și modernizare pentru dezvoltarea turistică a zonei respective.
	În expunerea de motive a d-lui Viceprimar Cosmin A.Tabără, cu nr. SC2022-19485/2022, se precizează necesitatea și oportunitatea reglementării situației juridice a turnului de apă, în vederea reabilitării acestuia, urmând exemplul turnului de apă situat în Iosefin pentru care s-au aprobat lucrările de investiţie ,,Refuncționalizare imobil pentru Centru Cultural - Turn de apă, str. Gh. Barițiu”.
	 Având în vedere prevederile O.U.G. nr. 57/2019 privind Codul administrativ, Anexa nr.4,  în  LISTA cuprinzând unele bunuri care aparţin domeniului public al comunei, al oraşului sau al municipiului,  se regăsesc la pct. 4 ”  reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente”,  cât și monumentele istorice .
	Conform adresei Serviciului Juridic nr. SC2022-25195/31.10.2022 nu figurează litigii pe rolul instanțelor de judecată în curs de soluționare cu privire la imobilul cu datele de identificare prezentate mai sus.
[bookmark: _Hlk112246351] 	Prin adresa nr. SC2022-25195/27.10.2022 Compartimentul Fond Funciar ne comunică că potrivit evidenţelor în momentul de faţă, respectiv din dosarele depuse în temeiul Legilor fondului funciar (Legea nr. 18/1991, Legea nr. 169/1997, Legea   nr. 1/2000, Titlul IV, V şi VI din Legea nr. 247/2005, Legea nr. 165/2013, Legea nr. 231/2018, Legea nr. 87/2020 și Legea nr. 263/2022), completate până în prezent cu actele solicitate de către Comisia municipală de fond funciar Timișoara, rezultă faptul că parcela cu nr. top. 4865/1, înscrisă în C.F. Nr.420449 Timișoara, nr. C.F. vechi 28499, nu este solicitată de către foștii proprietari sau moștenitorii acestora. 
	Conform evidenței Biroului Clădiri Terenuri, adresa nr. SC2022-25195/28.10.2022, pentru imobilul înscris în C.F. nr.420449 Timișoara (conversie a C.F. nr.28499), nr. top.4865/1,  nu au fost depuse cereri de revendicare, prin notificări, conform  prevederilor Legii nr.10/2001 - privind regimul juridic al unor imobile preluate in mod abuziv in perioada 6 Martie 1945 - 22 Decembrie 19891989 şi nici ale O.U.G. nr. 94/2000 - privind retrocedarea unor imobile care au aparţinut cultelor religioase din România, republicată, modificată şi completată prin O.U.G. nr. 209/2005.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara  a  turnului de apă situat în Timișoara, str. Samuil Micu nr.16, înscris în CF 420449 Timișoara (CF vechi 28499) cu nr. top. 4865/1 și radierea dreptului de administrare asupra terenului și turnului de apă, al Întreprinderii de Tricotaje ”1 Iunie” Timișoara aflată în insolvență.

